Pasella kuier saam met Armand Aucamp, Moses en Alan Adams, Flippie van Tonder en Bottomless Coffee.
Die akteur Armand Aucamp het vinnig as een van die mees gewilde akteurs in die plaaslike bedryf naam gemaak met sy rolle in produksies soos Ballade vir 'n Enkeling en Hard Copy. Hy sal ook later te sien wees in Krotoa waar hy Jan van Riebeeck vertolk.
As deel van hierdie rol moes hy baie perdry so hy en Heino saal op vir 'n rit deur die woud. Armand maak vir ons heerlike sjokolade lekkers wat sy streng Keto-dieet volg. Keto is oos die banting dieet maar nog strenger, met nog minder koohidrate wat toegelaat word.
Flippie van Tonder is die Suid-Afrikaanse en Wêreldkampioen in verskeie skyfskiet-afdelings en spog met hordes medaljes en trofees wat hy oor die jare ingepalm het. Skyfskiet is vir Flippie baie meer as net 'n stokperdjie en vier jaar gelede het hy die perfekte erf gekry om 'n skietbaan te bou. Hy is die enigste persoon in die land wie se persoonlike skietbaan aan alle amptelike regulasies van sy sportsoort voldoen.
Moses Adams ry al skaatsplank vandat hy 9 jaar oud is. Sedert 2011 hou hy Suid-Afrika se naam hoog in die internasionale arena en sy jonger broer, Alan, volg in sy voetspore. Moses se ouer broer Gary het vir hom van skaatplank geleer en nou is die broers professionele skaatsplankryers. Hulle oefen graag saam tot 16 ure 'n dag!
Lourens en Esté Rabé maak al sedert hulle universiteitsdae musiek en het die groep Bottomless Coffee begin. Tussen die twee van hulle kan hulle 12 instrumente speel. Hulle debuut album, Room With A View, is in 2014 vrygestel. Buiten musiek is hulle ook mal oor natuur en vat Lynelle hulle na die Paarl berg vir abseiling.